Майските закони са група закони, отнасящи се до руските евреи в пределите на Руската империя и въведени от цар Александър III на 15 май 1882, и останали в сила до 1914. Те засилват политиката на системна дискриминация на евреите, започната със създаването на Линията на уседналост. На евреите е забранено да живеят в села и в градове с по-малко от 10 000 жители. Наложена е еврейска квота за достъпа на евреи до висше образование и за упражняване на определени професии.